Paavstid tundsid end kohustatud nende rüütlite vastu: Saksi ja Vestfaali rüütlid, kes nüüd Baltiasse asunud, olid kannatanud paavsti heaks. Friedrich Barbarossa (1152-1190), kes paavstiga vihaselt võitles ja võistles võimu pärast, võttis temale truuduse murdjalt ja paavsti poolehoidjalt Saksi Heinrich Lõvilt ja sellele sõbralistelt rüütlitelt maa ja varanduse ning kihutas nad (1183. aastal) maalt välja.- Neile andsid nüüd paavstid head tasu  Liivis ja Eestis, neid õnnistades ja läkitades "ristisõjale" "paganate" maale. Võimuhimuline paavst Innocentius III tegi 1210. aastal erilise kingituse rüütlitele, kes Eestis sõdimas ja sinna sõdima lähevad: kõik maa, mis nad võidavad, jääb rüütlitele.